ZAPISNIK

10. sjednice Vijeća Mjesnog odbora Dragonožec, održane 10. veljače 2022. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 19,00 sati.

NAZOČNI: 
Članovi Vijeća: Stjepan Cerovski, Marijan Hrgović, Mirica Fanuko, Janko Horvat i Jure Pučko.
Gradski ured za mjesnu samoupravu: Stjepan Tomislav Križanić

Predsjednik Vijeća Marijan Hrgović  pozdravlja prisutne, otvara sjednicu, utvrđuje da su sjednici nazočni svi članovi Vijeća (5), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku 9. sjednice Vijeća Mjesnog odbora Dragonožec.

Predsjednik Vijeća zatvara raspravu te daje na glasanje zapisnik 9. sjednice Vijeća Mjesnog odbora Dragonožec.
Jednoglasno (5 „za“), prihvaćen je zapisnik sa 9. sjednice.
Predsjednik otvara raspravu o dnevnome redu. Obzirom da se nitko nije javio predsjednik Vijeća daje na glasanje dnevni red.
Jednoglasno (5„za“) je usvojen 
DNEVNI RED
1. Prijedlog Financijskog plana Mjesnog odbora Dragonožec za 2022. – donošenje zaključka,
2. Prijedlog Plana malih komunalnih akcija Mjesnog odbora Dragonožec za 2022. – donošenje zaključka
3. Prijedlozi za asfalterski program za 2022.
4. Utvrđivanje Plana korištenja sredstava s pozicije ostalih nespomenutih rashoda poslovanja Mjesnog odbora Dragonožec za 2022. – donošenje zaključka
5. Prioriteti za Plan komunalnih aktivnosti Gradske četvrti Brezovica za 2022. – donošenje zaključka
6. Pitanja i prijedlozi

Ad. 1. – Prijedlog Financijskog plana Mjesnog odbora Dragonožec za 2022

Marijan Hrgović otvara prvu točku dnevnoga reda, Materijal za prvu točku članovi su dobili elektronskim putem i upoznati su s njim. Daje informacije uz točku te otvara raspravu u kojoj su sudjelovali svi članovi Vijeća.
Marijan Hrgović zatvara raspravu te daje na glasanje slijedeći zaključak 	
Jednoglasno (5 „za“) je usvojen
FINANCIJSKI PLAN
Mjesnog Odbora Dragonožec
za 2022.

Članak 1.
Financijski plan Mjesnog odbora Dragonožec za 2022. (dalje u tekstu: Plan) sastoji se od:

PRIHODA:										1.395.200,00
RASHODA:										1.395.200,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	1.395.200,00

	6711
	PRIHODI ZA FINANCIRANJE RASHODA POSLOVANJA
	1.395.200,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	1.395.200,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.319.000,00

	 
	ODRŽAVANJE JAVNIH ZELENIH POVRŠINA
	593.000,00

	 
	ODRŽAVANJE NERAZVRSTANIH CESTA
	726.000,00

	3291
	NAKNADE ČLANOVIMA VIJEĆA MJESNOG ODBORA
	72.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu.

Članak 4.
Plan će biti objavljen na oglasnoj ploči u sjedištu Mjesnog odbora.

Ad. 2. – Prijedlog Plana malih komunalnih akcija Mjesnog odbora Dragonožec za 2022

Marijan Hrgović otvara drugu točku dnevnoga reda, Materijal za drugu točku članovi su dobili elektronskim putem i upoznati su s njim. Daje informacije o Planu malih komunalnih akcija za 2022., otvara raspravu u kojoj su sudjelovali svi članovi Vijeća.
Marijan Hrgović zatvara raspravu te daje na glasanje slijedeći zaključak 	
Jednoglasno (5 „za“) je usvojen
Plan malih komunalnih akcija
Mjesnog odbora Dragonožec u 2022.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Dragonožec (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.
	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.
	3. Planirana sredstva za financiranje ovog plana u iznosu od ukupno 1.319.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:
	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	593.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	726.000,00

	Ukupno
	1.319.000,00


	
4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 13.388 m² uređenih javnih zelenih površina na području Mjesnog odbora.
	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 87.403 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 508.000,00 kuna za asfalterski program i
	- 30 % ili 218.000,00 kuna za ostale poslove redovnog održavanja.
	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.
	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.
	8. Sredstva za provedbu ovog plana osiguravat će Gradski ured za mjesnu samoupravu za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.
	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Brezovica u 2022.

Ad. 3. – Prijedlozi za asfalterski program za 2022.

Marijan Hrgović otvara točku dnevnoga reda, Materijal za točku članovi su dobili elektronskim putem i upoznati su s njim. Daje informacije uz točku te otvara raspravu u kojoj su sudjelovali svi članovi Vijeća.
Marijan Hrgović zatvara raspravu te daje na glasanje slijedeći zaključak 	
Jednoglasno (5 „za“) je usvojen
ZAKLJUČAK
o asfalterskom programu Mjesnog odbora Dragonožec za 2022. 

1. Vijeće Mjesnog odbora Dragonožec predlaže da se u u asfalterski program Mjesnog odbora Dragonožec za 2022., uvrste akcije:
· Asfaltiranje ulice Pučki

2. Ovaj se zaključak dostavlja Vijeću Gradske četvrti Brezovica na postupanje

Ad. 4. - Utvrđivanje Plana korištenja sredstava s pozicije ostalih nespomenutih rashoda poslovanja  
             Mjesnog odbora Dragonožec za 2022

Marijan Hrgović otvara četvrtu dnevnoga reda, Materijal za četvrtu točku članovi su dobili elektronskim putem i upoznati su s njim. Daje informacije uz točku te otvara raspravu u kojoj su sudjelovali svi članovi Vijeća.
Marijan Hrgović zatvara raspravu te daje na glasanje slijedeći zaključak 	
Jednoglasno (5 „za“) je usvojen
ZAKLJUČAK 
o utrošku sredstava s pozicije ostali nespomenuti rashodi poslovanja

I. Vijeće Mjesnog odbora Dragonožec iz Razdjela Proračuna Grada Zagreba 0502, na poziciji 280 - 3299, "Ostali nespomenuti rashodi poslovanja" za 2022. raspolaže sa 4.200,00 kn.
	II. Vijeće Mjesnog odbora Dragonožec predlaže utrošak sredstava iz točke I. ovog zaključka na sljedeći način:
1. Protokolarne potrebe i nepredviđeni troškovi                                  2.200,00 kn
2. štampanje materijala za promociju Mjesnog odbora	                2.000,00 kn
                                                                             Ukupno:                   4.200,00 kn

[bookmark: _GoBack]	  III. Ovaj će se zaključak dostaviti Gradskom uredu za mjesnu samoupravu, civilnu 
               zaštitu i sigurnost.


Ad. 5. - Prioriteti za Plan komunalnih aktivnosti Gradske četvrti Brezovica za 2022

Marijan Hrgović otvara četvrtu dnevnoga reda, Materijal za četvrtu točku članovi su dobili elektronskim putem i upoznati su s njim. Daje informacije uz točku te otvara raspravu u kojoj su sudjelovali svi članovi Vijeća.
Marijan Hrgović zatvara raspravu te daje na glasanje slijedeći zaključak 	
Jednoglasno (5 „za“) je usvojen
ZAKLJUČAK
o Prioritetima za Plan komunalnih aktivnosti Gradske četvrti Brezovica u 2022.

1. Vijeće Mjesnog odbora Dragonožec razmotrilo je prijedlog Plana prioriteta Komunalnih aktivnosti Gradske četvrti Brezovica za Mjesni odbor Dragonožec u 2022.
2. Vijeće Mjesnog odbora Dragonožec predlaže da se u Plan uvrste:
VODOOPSKRBA
- PRI ŽEDNJAKU prema kbr. 2 -  izrada projektne dokumentacije za 30 metara  
   (20.000,00 kn)
- VODOVODNA I odvojak izrada projektne dokumentacije za 120 metara  (20.000,00  
    kn)
IGRALIŠTA I ZELENE POVRŠINE
	- DJEČJE IGRALIŠTE Donjodragonoška kbr. 44 – preseljenje sprava (102.580,00 kn)
	- DJEČJE IGRALIŠTE Sitača 5 – 7 – zatravnjenje (2.125,00 kn)
 JAVNOPROMETNE POVRŠINE I OBJEKTI
- OKOLIŠ CRKVE – uređenje prilaza (250.000,00 kn)
	- BOŽIĆNO UKRAŠAVANJE – bor i zvonca (50.000,00 kn)
	- SITAČA – asfaltiranje parkirališta NK Mladost	(20.000,00 kn)
	- ŠIMEROV BREG – zacjevljivanje (14.000,00 kn)
	- ŠIMEROV BREG istočna strana – zacjevljivanje 30 metara oborinske odvodnje  
              (40.000,00 kn)
	- PUTEVI – šljunčanje (80.000,00 kn)
JAVNA RASVJETA
- DONJODRAGONOŠKA ULICA od kbr. 89 do Gornjodragonoška ulica kbr. 2– 
   projektiranje javne rasvjete  300 metara (20.000,00 kn)	
3. Ovaj se zaključak dostavlja Vijeću Gradske četvrti Brezovica na daljnje postupanje

Ad. 6. – Pitanja i prijedlozi

	Marijan Hrgović otvara šestu točku dnevnoga reda i otvara raspravu. 
	Janko Horvat zatražio je sanaciju mosta kod ulice Pod čretom.
Marijan Hrgović informirao je članove o prometnoj signalizaciji koja je u lošem stanju, puno znakova je na podu, nema ih ili su polomljeni.
Marijan Hrgović, obzirom da više nije bilo pitanja zatvara točku dnevnoga reda i zaključuje sjednicu.   
Sjednica je završila u 20,35 sati. 

KLASA: 024-08/22-003/211
URBROJ: 251-13-11-8-22-2
Dragonožec, 10. veljače 2022.

ZAPISNIČAR		
Stjepan Tomislav Križanić

Predsjednik
Vijeća Mjesnog odbora
Dragonožec

Marijan Hrgović

